  Туспуктэм: Наталия Сильвестрова Наталия Сильвестрова 12+ «Удмуртия» книгапоттонниын Рудольф Мининлэн «Ижевск. Штрихи к истории города» (12+) книгаез потӥз. Со карлэн кылдэмезлы но юнматскемезлы, пыӵал лэсьтон заводлэн азинскемезлы сӥземын. Ивортодэтъя «Удмуртия» агентстволэн корреспондентэз авторен пумиськылӥз. Лыдӟисьёс карлэн историысьтыз трос паймымон фактъёсты но тунсыко учыръёсты шедьтыны, карлэн азинсконаз бадӟым пытытьы кельтэм муртъёсын тодматскыны быгатозы. Автор пусъе, та выллем книга Ижкарын ӧй вал на. Кылсярысь, книгаын Ижкарысь пыӵал лэсьтон заводлы бадӟым саклык висъяське. Рудольф Минин Росси империлэн Александр I эксеезлэн заводэ вуылэмез, карлэн улоназ бадӟым инты басьтэмез сярысь ивортодэт сётэ. «Александр I пыӵал лэсьтон завод кылдытон сярысь пумкылъян ӧз кутысалыз ке, Ижкар но ӧй луысал. Соин ик, ку мынэсьтым карлэн кылдытӥсез сярысь юало, мон Александр I верасько. <…> Александр I татчы юри вуылӥз заводлы, солэн ужасьёсызлы, Ижкарын улӥсьёслы, соослэн Наполеонэз вормон понна бадӟым ужзылы йыбырттыны » Рудольф Минин, «Ижевск. Штрихи в истории города» книгалэн авторез Ачиз Рудольф Минин инженер-строитель. Со котьку шаерезлэн, карезлэн историеныз тунсыкъяськиз, трос гинэ сое эскериз. Мукет адямиос но Ижкарлэн узыр пуштросъем улонэныз мед тодматскозы шуыса дасяз та книгаез. « Адямилэн сюлэмаз улытозяз шаерез тодон, шаерен данъяськон, сое данъян, Ижевсклэсь пуштроссэ, валантэм, ыштэм интыоссэ усьтон улэмын. Татын со краевед кадь усьтэ Ижкарлэсь со интыоссэ, кудъёссэ асьмеос ум но чаклаське. <…> Сыӵе пичи книгаын фактъёс пыр возьматӥське быдэс Ижкарлэн историез » Георгий Грязев, «Удмуртия» книгапоттоннилэн валтӥсь редакторез Тодэ вайытом, озьы ик та нуналъёсы удмурт кылбурчилэн Вениамин Ившинлэн ӟуч кылэ берыктэм ужъёсыныз бичетэз потӥз. Тегъёс: книгаос книгапоттонни история Ижкар Удмуртия  